Държавен вестник, бр. 30, 2013 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  30
Раздел III
Взаимодействие между комисията и Минис­
терството на вътрешните работи
Чл. 11. (1) Органите на комисията и МВР 
обменят информация за имуществото на лица­
та по чл. 22, 23 и 24 ЗОПДНПИ при спазване 
на изискванията на Закона за Министерство­
то на вътрешните работи, за което може да 
се предположи, че е незаконно придобито в 
страната или в чужбина. 
(2) След подаване на писмено искане до 
съответното регионално структурно звено 
на „Пътна полиция“ – по седалището на 
юридическото лице или по постоянния адрес 
на физическото лице, органите на комисията 
получават копие от договорите за покупко-
продажба и други документи за придоби­
ването на моторните превозни средства, 
регистрирани на името на проверяваното 
лице и свързаните с него лица, по смисъла 
на ЗОПДНПИ, когато същите са изрично 
посочени от органите на комисията.
Чл. 12. По писмено искане на органите на 
комисията МВР оказва съдействие при осъ­
ществяване на правомощията по ЗОПДНПИ, 
когато съществува опасност от посегателство 
върху здравето или живота им.
Чл. 13. Когато в хода на извършваните 
проверки се установят данни за престъпле­
ния от общ характер, органите на комисията 
незабавно уведомяват МВР.
Раздел IV
Взаимодействие между комисията и ДАНС
Чл. 14. Предоставянето на информация 
между комисията и ДАНС се осъществява 
чрез органите на комисията и председателя 
на ДАНС или упълномощени от него длъж­
ностни лица от агенцията.
Чл. 15. По писмено искане на органите на 
комисията за всеки конкретен случай ДАНС:
1. предоставя обобщена информация от­
носно наличието на записи за лицата по 
чл. 22, 23 и 24 ЗОПДНПИ в Специализирана 
административна дирекция „Финансово ра­
зузнаване“ на ДАНС;
2. предоставя данни, получени от между­
народния обмен на финансоворазузнавателна 
информация, при спазване на надлежния ред 
за предоставянето им;
3. събира допълнителна информация от 
международния обмен на финансоворазуз­
навателна информация след предоставяне 
на подробна аргументация от органите на 
комисията.
Чл. 16. Предоставянето на информация 
по чл. 15 се извършва в едномесечен срок от 
датата на получаване на разрешение за това, 
когато такова е необходимо.
Раздел V
Взаимодействие между комисията и органите 
по приходите на НАП
Чл. 17. (1) Органите на комисията и орга­
ните по приходите на НАП обменят инфор­
мация съобразно правомощията си за лицата 
по чл. 22, 23 и 24 ЗОПДНПИ относно:
1. тяхното имущество;
2. източниците на доходи и техния размер;
3. обичайните и извънредните разходи;
4. платените публичноправни задължения;
5. подадените данъчни декларации;
6. преобразуване на имуществото;
7. издадените ревизионни актове и доклади.
(2) Исканията за предоставяне на инфор­
мация по ал. 1 се отправят от председателя 
на комисията или директорите на територи­
ални дирекции на комисията, изпълнител­
ния директор на НАП или териториалните 
директори на НАП.
(3) Органите по приходите на НАП, съот­
ветно органите на комисията, предприемат 
незабавно действия за събиране на информа­
цията по ал. 1 и я изпращат не по-късно от 
30 дни от постъпване на искането.
(4) Органите на комисията предоставят ис­
каната информация на органите на НАП след 
налагане на обезпечителните мерки от съда.
(5) Информационният обмен между ко­
мисията и НАП се осъществява на хартиен 
носител, а при възможност – по електронен 
път чрез електронно съобщение, подписано 
с квалифициран електронен подпис.
Чл. 18. (1) За целите на взаимодействието 
по чл. 17 председателят на комисията или 
директорите на териториалните дирекции 
на комисията могат да отправят писмено 
искане до органите по приходите на НАП за 
предприемане на действия по осъществяване 
на данъчно-осигурителен контрол по реда на 
глава петнадесета от Данъчно-осигурителния 
процесуален кодекс (ДОПК).
(2) По писмено искане на председателя на 
комисията или директорите на териториалните 
дирекции на комисията органите по приходи, 
извършващи действията по глава петнадесета 
от ДОПК, предоставят сведения за хода на 
същите и за установените обстоятелства, както 
и копие от събраните материали, посочени 
в искането.
(3) В случай на отказ да се извършат 
действия по реда на глава петнадесета от 
ДОПК съответният директор на териториална 
дирекция на НАП незабавно писмено уведо­
мява заявителя по ал. 1 относно причините 
за отказа.
Чл. 19. Когато проверката по чл. 21, ал. 2 
ЗОПДНПИ завърши с решение за прекратява­
не и е било установено несъответствие между 
имуществото и нетния доход под 250 000 лв. 
за целия проверяван период, в 10-дневен срок